Nr. C 322/16 De Europæiske Fællesskabers Tidende 21. 12. 90 
Forslag til Rådets direktiv om ændring af direktiv 72/464/EØF og 79/32/EØF om forbrugsbeskat­
ning af forarbejdet tobak bortset fra omsætningsafgifter 
KOM(90) 433 endelig udg. 
(Forelagt af Kommissionen den 27. september 1990) 
(90/C 322/03) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 99, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Rådets direktiv 72/464/EØF (l), senest ændret ved direk­
tiv ... (2), indeholder almindelige bestemmelser om punk­
tafgifter på forarbejdede tobaksvarer samt særlige bestem­
melser om afgiftsstrukturen for cigaretter; 
Rådets direktiv 79/32/EØF (3), ændret ved direktiv 80/ 
369/EØF (4), og ved Akten vedrørende Spaniens og 
Portugals Tiltrædelse, fastsætter definitioner på de 
forskellige kategorier af forarbejdede tobaksvarer; 
i artikel 4, stk. 1, og artikel 6, stk. 2, i direktiv 72/464/EØF 
må begrebet import og angivelse til frit forbrug ændres i 
forbindelse med afskaffelsen af de fiskale grænser; 
i artikel 5, stk. 1, i direktiv 72/464/EØF skal begrebet 
fabrikant præciseres som den fysiske eller juridiske person, 
der reelt fremstiller tobaksvarerne og fastsætter den 
maksimale detailsalgspris for de enkelte medlemsstater, 
hvori de pågældende produkter skal frigives til forbrug; 
for at forenkle afgiftsopkrævningen og undgå visse former 
for afgiftssvig og -unddragelse med hensyn til merværdiaf­
giften bør denne afgift i artikel 6 i direktiv 72/464/EØF 
beregnes på grundlag af den maksimale detailsalgspris, når 
opkrævningen af merværdiafgiften og punktafgiften sker 
ved hjælp af toldbanderoler; 
(!) EFT nr. L 303 af 31. 12. 1972, s. 1. 
(2) EFT nr. C 12 af 18. 1. 1990, s. 4 [KOM(89) 525 endelig udg.]. 
(3) EFT nr. L 10 af 16. 1. 1979, s. 8. 
(4) EFT nr. L 90 af 3. 4. 1980, s. 42. de fleste medlemsstater afgiftsfritager, afhængig af brugen, 
visse former for forarbejdet tobak, og derfor må fritagelser­
ne for særlige anvendelser fastsættes i dette direktiv; 
definitionerne af tobaksvarer er udtømmende, og derfor 
bør henvisningen til position 24.02 E i Den Fælles Toldtarif 
udgå i artikel 2, stk. 3 og 4, i direktiv 79/32/EØF; 
da artikel 8 i direktiv 79/32/EØF er blevet overflødig, bør 
den ophæves — 
UDSTEDT FØLGENDE DIREKTIV: 
Artikel 1 
I direktiv 72/464/EØF foretages følgende ændringer: 
1) Artikel 4 ændres således: 
a) i stk. 1 ændres »nationale og importerede cigaretter« 
til »cigaretter fremstillet inden for Fællesskabet og 
cigaretter indført fra tredjelande« 
b) i stk. 2 indsættes efter »cigaretter« sætningsleddet »i 
henhold til bestemmelserne i direktiv ...«. 
2) Artikel 5, stk. 1, affattes således: 
»1. Fabrikanter og importører i Fællesskabet fastsæt­
ter frit de maksimale detailsalgspriser for hver enkelt af 
deres varer for hver enkelt af medlemsstaterne, hvori de 
skal overgives til frit forbrug. Som fabrikant anses 
enhver fysisk eller juridisk person, der forarbejder tobak 
til tobaksvarer med henblik på detailsalg.« 
3) Artikel 6 ændres således: 
a) i stk. 1 indsættes som tredje afsnit: 
»I de medlemsstater, hvor merværdiafgiften ligesom 
punktafgiften opkræves ved hjælp af toldbandero­
ler, beregnes merværdiafgiften på grundlag af den 
maksimale detailsalgspris«. 
b) I stk. 2, første linje, udgår »de nationale«. 
21. 12. 90 De Europæiske Fællesskabers Tidende Nr. C 322/17 
4) Som artikel 6a indsættes: 
»Artikel 6a 
Forarbejdede tobaksvarer kan afgiftsfritages: 
a) når de anvendes denatureret til industriel brug eller 
havebrug 
b) når de destrueres under administrativt tilsyn 
c) når de udelukkende anvendes til videnskabelige 
forsøg i forbindelse med bestemmelse af tjære- og/ 
eller nikotinindhold. 
Medlemsstaterne bestemmer de vilkår og formaliteter, 
som ovennævnte fritagelser er underlagt«. 
5) Artikel 12, stk. 1, ændres således: 
a) i stk. 1, første afsnit, udgår andet punktum 
b) i stk. 1 udgår andet afsnit. 
Artikel 2 
I direktiv 79/32/EØF foretages følgende ændringer: 
1) Artikel 1 ændres således: 
a) i stk. 1 udgår tallet »1« 
b) stk. 2 ophæves. 
2) Artikel 2 ændres således: b) i stk. 4 udgår »henhørende under position 24.02 E i 
Den Fælles Toldtarif«. 
3) Artikel 8 udgår. 
4) I artikel 9, stk. 2, udgår første afsnit. 
Artikel 3 
De for gennemførelsen for dette direktiv fornødne 
fællesskabsforanstaltninger vedtages af Kommissionen i 
henhold til proceduren i afsnit VI i Rådets direktiv ... om 
den generelle ordning og om oplægning og omsætning af 
afgiftspligtige varer (1). 
Artikel 4 
Medlemsstaterne sætter de nødvendige love og administra­
tive bestemmelser i kraft for senest den 31. december 1992 
at efterkomme dette direktiv. 
Når medlemsstaterne vedtager disse bestemmelser, henvi­
ses der deri til dette direktiv, eller de ledsages ved 
offentliggørelsen af en sådan henvisning. De nærmere 
regler for denne henvisning fastsættes af medlemsstaterne. 
Artikel 5 
Dette direktiv er rettet til medlemsstaterne. 
a) i stk. 3 udgår »henhørende under position 24.02 E i 
Den Fælles Toldtarif« (!) Se side 1 i denne Tidende [KOM(90) 431 endelig udg.].